Document ID: 32004D0441

32004D0441
L 127/109
SLUŽBENI LIST EUROPSKE UNIJE
ODLUKA VIJEĆA
od 26. travnja 2004.
o sklapanju Sporazuma o trgovini, razvoju i suradnji između Europske zajednice i njezinih država članica, s jedne strane, i Republike Južne Afrike, s druge strane
(2004/441/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 310., u vezi s njegovom drugom rečenicom članka 300. stavka 2. i drugim podstavkom stavka 3.,
uzimajući u obzir prijedlog Komisije,
uzimajući u obzir odobrenje Europskog parlamenta (1),
budući da:
(1)
Sporazum o trgovini, razvoju i suradnji između Europske zajednice i njezinih država članica, s jedne strane, i Republike Južne Afrike, s druge strane, potpisan u Pretoriji 11. listopada 1999., privremeno se primjenjuje prema Odluci 1999/753/EZ Vijeća od 29. srpnja 1999. (2)
(2)
Postupci ratifikacije i prihvaćanje ili odobrenje od država članica je dovršeno.
(3)
Sporazum o trgovini, razvoju i suradnji između Europske zajednice i njezinih država članica, s jedne strane, i Republike Južne Afrike, s druge strane, potpisan u Pretoriji 11. listopada 1999. potrebno je odobriti,
ODLUČILO JE:
Članak 1.
Sporazum o trgovini, razvoju i suradnji između Europske zajednice i njezinih država članica, s jedne strane, i Republike Južne Afrike, s druge strane, zajedno s priloženim prilozima i protokolima uz Sporazum i priloženim deklaracijama Završnom aktu koje Komisije jednoglasno ili zajednički s drugim strankama donosi, ovime se odobravaju u ime Zajednice.
Tekstovi ugovora, priloga, protokola i Završnog akta priloženi su Odluci 1999/753/EZ.
Članak 2.
Predsjednik Vijeća daje obavijest predviđenu člankom 109. Sporazuma u ime Zajednice.
Članak 3.
Stajalište koje Zajednica zauzima u okviru Vijeća za suradnju koji je osnovan Sporazumom, utvrđuje Vijeće, na prijedlog Komisije, u skladu s odgovarajućim odredbama Ugovora o osnivanju Europske zajednice.
Članak 4.
Ova se Odluka objavljuje u Službenom listu Europske unije.
Sastavljeno u Luxembourgu 26. travnja 2004.

Labels: 18
15
5